open-index/open-wikipedia-markdown huggingface dataset:
Mia Hammová

**Mariel Margaret „Mia“ Hammová** (neprechýlene Mariel Margaret „Mia“ Hamm; * 17. marec 1972, Selma, Alabama, USA) je bývalá americká futbalistka hrajúca na pozícii útočníka.

Je jednou z najslávnejších futbalistiek histórie. Dvakrát zvíťazila v ankete FIFA o najlepšiu futbalistku sveta, vyhrala prvé dva ročníky v rokoch 2001 a 2002. Navyše v rokoch 2003 a 2004 bola v tejto ankete druhá. Pelé ju zaradil v roku 2003 do svojho výberu 125 najlepších žijúcich futbalistov, ako jednu z dvoch žien (druhou bola jej krajanka Michelle Akerson). S Americkou ženskou futbalovou reprezentáciou získala dve zlaté olympijské medaily, prvú v roku 1996 na olympiáde v Atlante, druhú v roku v Aténach. V roku 2000 na olympiáde v Sydney vybojovali Američanky striebro. Má tiež štyri medaily z majstrovstiev sveta, dve zlaté (1991, 1999) a dve bronzové (1995, 2003). Za národný tím Spojených štátov odohrala 275 stretnutí, v ktorých strelila 158 gólov.

Nadácia pre ženský šport ju v rokoch 1997 a 1999 vymenovala za Športovkyňu roka. Bola uvedená do Národnej futbalovej siene slávy, Siene slávy športu v Alabame, Siene slávy športu v Texase, Siene slávy futbalu v Severnej Karolíne a bola prvou ženou uvedenou do Svetovej futbalovej siene slávy.

Hammová je spolumajiteľkou klubov Los Angeles FC a Angel City FC, je tiež globálnou ambasádorkomu FC Barcelona a je členom predstavenstva klubu Serie A AS Rím. Autor knihy *Go For the Goal: A Champion's Guide to Winning in Soccer and Life* (*Go za cieľom: Sprievodca šampióna k víťazstvu vo futbale a živote*) sa objavil vo viacerých filmoch a televíznych reláciách vrátane dokumentu HBO *Dare to Dream: The Story of the US Women's Soccer Team* (*Odvážte sa snívať: Príbeh amerického ženského futbalového tímu*).

## Iné projekty

## Externé odkazy
* Heslo v encyklopedii Britannica
* Heslo na Biography.com
* Portrét CNN
* Statistiky FIFA 

## Zdroj

Kategória:Žijúci ľudia
Kategória:Olympijskí víťazi vo futbale
Kategória:Strieborní olympijskí medailisti USA
Kategória:Narodenia 17. marca
Kategória:Narodenia v 1972
Kategória:Futbalistky USA
Smrekový potok (prítok Hrona)

**Smrekový potok** je potok v regióne Horehronie v Banskobystrickom kraji v okrese Brezno na území obce Podbrezová. Je ľavostranným prítokom Hrona, ktorý ústi do Dunaja. Nachádza sa v geomorfologickom celku Veporské vrchy v geomorfologickom podcelku Čierťaž a v geomorfologickom celku Horehronské podolie v geomorfologickom podcelku Lopejská kotlina. Má dĺžku .

## Prameň
Pramení v nadmorskej výške  v centrálnej časti územia obce Podbrezová na západnom úbočí vrchu Samanovský vrch s  v lesnom extraviláne v okrese Brezno v Banskobystrickom kraji.

## Opis toku
Od prameňa tečie severným smerom cez lesný extravilán v lese a doline Sviniarka, skrúca sa na severozápad, vteká do lesa zmiešaného s poľnohospodárskym extravilánom, ľavým brehom obmýva úpätie lesa Nad Smrekovou, preteká dolinou Smreková, vteká do intravilánu Podbrezovej, tečie popri ulici Smreková, pravým brehom obmýva západné úpätie pasienka Bendíčka. Od  až do ústia má zakrytý priebeh. V podzemí tečie pod východnou časťou ulice Kolkáreň, podteká železničnú trať Banská Bystrica – Červená Skala i železničnú stanicu Podbrezová, v  ústi do Hrona ako jeho ľavostranný prítok. Pramení, preteká a ústi na území obce Podbrezová. Nemá prítoky.

## Pôvod názvu
Názov vodného toku má pôvod v názve doliny *Smreková*, ktorou potok preteká (po vtoku do intravilánu Podbrezovej ulica Smreková). Názov doliny (a ulice) *Smreková* má pôvod v apelatíve *smrek obyčajný* (latinsky *Picea abies* alebo *Picea excelsa*), ktorého prvý člen bol rozšírený formantom *-ová* do tvaru menného adjektíva ako *Buková, Dubová, Javorová* vo význame *objekt s porastom, lesom s väčšinovým zastúpením dreviny tohto ihličnatého druhu*. Po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Smrekový potok* ako súčasť veľmi početnej skupiny názvov v slovenskej toponymii, najmä hydronymii. Vodný tok s číslom 4-23-02-3033 ešte nemá štandardizovaný názov, v časti máp a literatúry figuruje ako bezmenný potok. V dnešnej slovenskej hydronymii už existuje vodný tok so štandardizovaným názvom *Smrekový potok* prítok Laborca v Čertižnom (jún 2025).

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Podbrezová
Mamoplastika

náhľad|Pred a po mamoplastike
**Mamoplastika**, **mamaplastika** alebo **mammaplastica** označuje skupinu chirurgických zákrokov, ktorých cieľom je zmeniť tvar alebo inak upraviť vzhľad prsníka. Existujú tri hlavné typy mamoplastiky:

# augmentačná mamoplastika sa bežne vykonáva na zväčšenie veľkosti, zmenu tvaru a/alebo úpravu textúry prsníkov. Zvyčajne ide o chirurgické vloženie implantácie prsníkových implantátov.
# redukčná mamoplastika sa bežne vykonáva na zmenšenie veľkosti, zmenu tvaru a/alebo úpravu textúry prsníkov. Zahŕňa odstránenie prsného tkaniva.
# rekonštrukčná mamoplastika je rekonštrukcia prsníka, ktorá sa vykonáva po mastektómii, aby prsia nadobudli normálnejší/známejší vzhľad.

## Referencie

## Zdroj

Kategória:Prsník
Kategória:Plastická chirurgia
Hraničný potok (prítok Nitry)

**Hraničný potok** je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitry s dĺžkou približne 5,2 km a je tokom IV. rádu. 

## Priebeh toku
Potok pramení na východnom okraji Strážovských vrchov, v geomorfologickom podcelku Zliechovská hornatina a jej časti Javorinka, na juhovýchodných výbežkoch Dlhej lúky (), v nadmorskej výške približne . Od prameňa v lesnom poraste v závere Tužinskej doliny tečie juhovýchodným až južným smerom, oblasťou poznačenou lesnou ťažbou. V hornej časti má len malé prítoky a onedlho v strednej časti opúšťa Zliechovskú hornatinu aj Strážovské vrchy. Zvyškom toku pokračuje Prievidzskou kotlinou, ktorá je podcelkom Hornonitrianskej kotliny. Kopíruje západný okraj nevýrazného hrebeňa a oddeľuje zalesnenú časť od podhorských lúk a pasienkov. Stáča sa na juhovýchod a na okraji lesa v lokalite Na farskom priberá svoj najvýznamnejší, ľavostranný prítok. Pokračuje Tužinskou dolinou poľnohospodársky využívanou oblasťou, nazývanou Stará hranica. Pásmom porastov obteká areál poľnohospodárskeho družstva na južnom okraji obce Kľačno, následne podteká hlavnú cestu I/64. V jej blízkosti sa v nadmorskej výške približne  vlieva ako pravostranný prítok do rieky Nitry. Potok patrí do širšieho povodia rieky Váh.

Potok pramení a takmer celou časťou tvorí hranicu katastrov obcí Kľačno a Tužina v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Strážovské vrchy, Zliechovská hornatina, Javorinka (geomorfologická časť)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kľačno
Kategória:Tužina (okres Prievidza)
Interkontinentálny pohár FIFA 2025

**Interkontinentálny pohár FIFA 2025** bol druhým ročníkom Interkontinentálneho poháru FIFA. každoročného futbalového turnaja, ktorú organizuje FIFA. Turnaja sa skladá zo šiestich tímov, ktoré vyhrali svoje najvyššie klubové súťaže vo všetkých konfederáciách FIFA za predchádzajúci ročník. 

Turnaj si vo všeobecnosti zachováva formát predchádzajúcich výročných verzií Majstrovstiev sveta klubov FIFA, ktorý bol rozšírený a reorganizovaný na štvorročný turnaj s väčším počtom účastníkov.

Obhajcom titulu bol Real Madrid, ktorý však trofej neobháji potom čo vypadli s Arsenalom vo štvrťfinále Ligy majstrov UEFA 2024/2025.

Víťazom sa stal Paris Saint-Germain.

## Formát súťaže

* **Prvé kolo:** Zástupca OFC sa stretne so zástupcom AFC alebo CAF (žreb v roku 2024 určil, že v párnych rokoch sa bude stretávať zástupca OFC so zástupcom AFC). Zápas je označovaný ako „Africko-Ázijsko-Oceánsky pohár FIFA“. Zápas bude hostiť vyššie postavený tím v rebríčku FIFA
* **Druhé kolo**:
** **Africko-Ázijsko-Oceánsky pohár FIFA:** Zástupca CAF alebo AFC, ktorý nehrá v prvom kole so zástupcom OFC, sa v druhom kole stretne s víťazom prvého kola. Zápas organizuje vyššie postavený tím v rebríčku FIFA
** **Derby Ameriky FIFA:** Zástupca CONCACAF a CONMEBOL sa na neutrálnom mieste stretnú v zápase, ktorý má názov „Derby Ameriky FIFA".
* **FIFA Challenger Cup:** Dvaja víťazi druhého kola sa stretnú na neutrálnom mieste v zápase s názvom „FIFA Challenger Cup“.
* **Finále:** Víťaz Challenger Cupu sa stretne so zástupcom UEFA na neutrálnom mieste v zápase Interkontinentálneho pohára FIFA v ktorom sa rozhodne o víťazovi.

## Kvalifikované tímy

## Zápasy

### Africko-Ázijsky-Oceánsky pohár

#### Prvé kolo

#### Druhé kolo

### Derby Ameriky

### Play-off (Challenger Cup)

## Finále

## Udelenie trofejí
Okrem finále získajú trofeje aj víťazné tímy v Africko-Ázijsko-Oceánsky pohár FIFA, v Derby Ameriky FIFA a v Challenger Cup FIFA.

## Strelci

## Externé odkazy

* https://www.fifa.com/en/tournaments/mens/intercontinentalcup/2025

Kategória:Interkontinentálny pohár FIFA
Kategória:Futbal v 2025
Slovenský filharmonický zbor

**Slovenský filharmonický zbor** (**SFZ**) je profesionálny miešaný zbor. Od roku 1957 je súčasťou Slovenskej filharmónie. Od sezóny 2023/2024 zbor vedie Jan Rozehnal.

## Dejiny
Zbor vznikol v roku 1946 ako Miešaný zbor Československého rozhlasu. Zakladateľom a prvým dirigentom bol Ladislav Slovák. V rokoch 19551977 zbor viedol Jan Maria Dobrodinský. V neskoršom období Valentin Iljin, Lubomír Mátl, Štefan Klimo, Pavel Baxa, Pavol Procházka, Marián Vach, Jan Rozehnal, Blanka Juhaňáková a Jozef Chabroň.

## Pôsobenie
Zbor spolupracoval s viacerými orchestrami, ako Berlínski a Viedenskí filharmonici, Viedenskí symfonici, Izraelská filharmónia či Orchestre de Paris. Nahrával pre zahraničný a domáci rozhlas a nahrávacie spoločnosti.

## Ocenenia
* Oper! Awards (2023) „v kategórii Najlepší spevácky zbor za mimoriadne úspešnú minuloročnú spoluprácu s berlínskymi filharmonikmi a ich šéfdirigentom Kirilom Petrenkom“
* Cena ministerky kultúry SR (2023) „za spoluprácu s Berlínskymi filharmonikmi a ich šéfdirigentom Kirillom Petrenkom v operách Piotra Iľjiča Čajkovského Piková dáma a Jolanta“

## Referencie

## Externé odkazy
* Oficiálna stránka

zbor
Kategória:Slovenské spevácke zbory
Kategória:Organizácie založené v 1946
Sukňa

náhľad|Sukňa

**Sukňa** je časť ženského oblečenia nosená od pása dolu.

## Súčasť slovenského ľudového odevu
Na Slovensku sa nosili sukne do pása a sukne so živôtikom. Rozlišovali sa sukne pre bežné dni a pre sviatočné. Predný diel býval zakrytý zásterou, mohol tak byť šitý z lacnejšej látky. Sukne pre bežné dni boli šité z farbiarskeho plátna, modrotlače, kanafasu, kartúnu, flanelu alebo barchetu; sviatočné sukne zo súkna, kašmíru, zamatu, šifónu, damasku alebo brokátu.

V minulosti sa na Slovensku nosievali dve sukne na sebe ako ochrana pred chladom. Spočiatku sa ako spodná nosila obnosená či staršia sukňa, v priebehu 19. storočia sa začali šiť spodné sukne. Nosenie spodných sukní bolo prepojené s ideálom ženskej krásy. Počas bežných dní nosili ženy jednu alebo dve spodné sukne, počas sviatočných dní aj viacero. Spodná sukňa nahradila rubáš.

## Galéria

Súbor:Jablkové hody v Pezinku (6223348923).jpg|Jablkové hody v Pezinku
Súbor:Skirt formal Vojvodinian Slovaks.jpg|Sviatočná sukňa vojvodinských Sloveniek
Súbor:Full pleated skirt.jpg|Plisovaná sukňa
Súbor:Woman in a red miniskirt and green cardigan crop.jpg|Minisukňa


## Referencie

## Iné projekty

Kategória:Odevy
Miss mokré tričko

[náhľad|Súťažiacu polievajú vodou počas súťaže krásy [Nudes-A-Poppin' (2012)]]
[náhľad|Súťaž miss mokré tričko v [Morsko|Morsku (2008)]]

**Miss mokré tričko** () je druh súťaže krásy, počas ktorej sa ženy prezentujú v bielych alebo jemne sfarbených tričkách, bez podprseniek. Počas prezentácie sú polievané vodou, vďaka čomu sú ich oblečenie polopriehľadné. Erotický charakter udalosti je niekedy ešte silnejšie zdôraznený, keď si súťažiace vyzlečú vrchné časti oblečenia alebo sa úplne vyzlečú. Ženy, ktoré sa umiestnili na prvých troch miestach, dostanú čestné podprsenky, ktoré si pred publikom oblečú. Z tohto dôvodu sa súťaž miss mokré tričko niekedy klasifikuje ako druh erotického tanca. Charakteristickým prvkom súťaže je aktívne a hlasné povzbudzovanie publika.

Inšpiráciu pre miss mokré tričko možno nájsť vo filme Petra Yatesa z roku 1977, *[[Hlbočina (film z roku 1977)|Hlbočina]]*, so Jacqueline Bissetovou v hlavnej úlohe, v ktorom úvodná scéna ukazuje hrdinku, ako sa potápa a pláva v tričku.

## Iné projekty

## Externé odkazy
*  – fotoreportáž zo súťaže miss mokré tričko, ktorá sa konala v Poľsku v 90. rokoch 20. storočia.
*  – fotoreportáž zo súťaže Miss Mokré tričko, ktorá sa konala počas festivalu Juwenalia na Technickej univerzite v Lodži v roku 2013.
*  – videozáznam súťaže miss mokré tričko, ktorá sa konala počas festivalu Juwenalia na Technickej univerzite v Lodži v roku 2013.
*  – fotoreportaż z wyborów Miss Mokrego fotoreportáž zo súťaže Miss Mokré tričko, ktorá sa konala v klube Inferno v Sosnowci v roku 2013.
*  – článok o súťaži Miss Mokré tričko v Sopote v roku 1995, kultúrne pozadie podujatia a pohľad na podujatie z perspektívy 24 rokov.

## Zdroj

Kategória:Súťaže krásy
Kategória:Erotika
Mastopexia

náhľad|300px|Procedúra zdvíhania prsníkov (mastopexia)
**Mastopexia** () je operačné zavesenie previsnutého prsníka prišitím k svalovine hrudníka. Tento zákrok sa často kombinuje s chirurgickými zákrokmi, ako je zväčšenie alebo zmenšenie prsníkov.

## Referencie

Kategória:Prsník
Kategória:Plastická chirurgia
Banana bread

**Banana bread**, **banánový chlebík** alebo **banánový chlieb** je americké pečivo pripomínajúce sladký chlieb, ktoré sa pripravuje z múky, vajec, prášku do pečiva a roztlačených banánov. V niektorých variantoch sa pridávajú aj orechy a ovocie. Pečie sa v podlhovastých formách podobných tým, ktoré sa používajú na pečenie chleba.

Prvý recept na banana bread bol publikovaný v americkej kuchárskej knihe *Balanced Recipes Cookbook* v roku 1933. V Spojených štátoch je 23. február Národným dňom banánového chleba ().

## Referencie

## Iné projekty

## Zdroj

Kategória:Kuchyňa USA
Kategória:Chlieb a pečivo
Otília

**Otília** môže byť:

* ženské krstné meno, pozri Otília (meno),
* rehoľníčka a mystička z prelomu 7. a 8. storočia, pozri Otília (svätica).
Bakunjú

náhľad|Ilustrácia v štýle žánru bakunjú
**Bakunjú** () je podžáner japonského erotického anime alebo mangy, vyznačujúci sa zobrazovaním žien s veľkými prsiami, ktorý je dedikovaný mazofilom. Termín sa dá preložiť ako „výbušné prsia“ (z , „výbuch“ a , „mlieko“). Bakunjú je súčasťou žánru hentai (pornografická manga).

V Japonsku je to istá hodnota erotickej predstavivosti mangy, ktorú kedysi zatienila móda loliconu, ale znovu sa objavila od 90. rokov 20. storočia.

## Referencie

## Zdroj

Kategória:Anime
Kategória:Manga
Kategória:Hentai
Kategória:Prsník
Frajerka

**Frajerka** môže byť:
* hovorovo: milenka alebo milá
* trochu pejoratívne: vyobliekaná, nápadne sa správajúca dievčina

## Referencie

## Pozri aj
* frajer
Frajer

**Frajer** môže byť:
* hovorovo: milenec alebo milý
* trochu pejoratívne: fičúr
* hovorovo expresívne: frajerkár, záletník alebo sukničkár

## Referencie

## Pozri aj
* frajerka
Eroticizmus

[náhľad|Erotické [káma sochy na chráme v Khajuraho; obrázok v strede zobrazuje ženu a muža prepletených v maithune, zatiaľ čo na každej strane hľadiaci muž a žena masturbujú]]

**Eroticizmus** (zo  (eros) – „láska“, „túžba“ a prípony -izmus) je vlastnosť, ktorá spôsobuje sexuálne pocity, ako aj filozofické zamyslenie sa nad estetikou sexuálnej túžby, zmyselnosti a romantickej lásky. Túto kvalitu možno nájsť v akejkoľvek forme erotických diel vrátane malieb, sôch, erotických fotografií, drámy, erotických filmov, hudby alebo erotickej literatúry. Môže sa vyskytovať aj v sexe v reklame. Tento termín sa môže vzťahovať aj na stav sexuálneho vzrušenia alebo takéto očakávanie – neodbytný sexuálny impulz, túžba alebo vzorec myšlienok.

Ako uviedol francúzsky románopisec Honoré de Balzac, erotika nezávisí len od sexuálnej morálky jednotlivca, ale aj od kultúry a doby, v ktorej jednotlivec žije.

## Referencie

## Zdroj

Kategória:Erotika
Lol :-)

***LOL :-)*** je quebecký televízny seriál, ktorý vytvorili Pierre Paquin, Denis Savard a Daniel Michaud. Pozostáva z krátkych humorných skečov bez dialógov (okrem medzinárodne známych anglických slov alebo vlastných mien) v dĺžke 40 až 120 sekúnd. Hlavnými účinkujúcimi sú Réal Bossé, Martin Drainville, Sylvie Moreau, Julie Ménard a Antoine Vézina, ktorí stvárňujú rôznorodé postavy.

Vysiela sa na staniciach The Comedy Network a CTV Two v Kanade. Seriál sa a vysielal v okolo 130 krajinách.

## Účinkujúci
* Réal Bossé
* Martin Drainville
* Antoine Vézina
* Julie Ménardová
* Sylvie Moreauová
* Clauter Alexandre
* Cathleen Rouleauová
* Thierry Blanchet
* Sharlene Royerová
* Louis-Philippe Beauchamp
* Jérémy Ferrari
* Caroline Lavignová

## Miesta natáčania
* Mexiko
* Spojené štáty
* Maroko
* Kanada
* Dominikánska republika
* Švajčiarsko
* Grécko
* Kuba

## Referencie

## Externé odkazy
* Oficiálny web
* 
* 
* 
* 

## Zdroj

Kategória:Kanadské televízne seriály
Kategória:Televízne seriály z roku 2010
Slovenské národné múzeum – Hudobné múzeum v Bratislave

**Slovenské národné múzeum – Hudobné múzeum v Bratislave** je múzeum v Bratislave, súčasťou Slovenského národného múzea. Je „dokumentačným, vedeckovýskumným a metodickým múzejným pracoviskom s celoštátnou pôsobnosťou, ktoré cieľavedome získava, ochraňuje, vedecky a odborne spracováva, využíva a sprístupňuje múzejné zbierky hudobnej povahy, dokumentujúce oblasť hudobnej kultúry na Slovensku od najstarších čias po súčasnosť.“ Ako samostatné múzeum bolo založené v roku 1991. Rozsahom zbierok patrí k najväčším v sieti Slovenského národného múzea. Sídli v Brämerovej kúrii na Žižkova 18. Jeho riaditeľka je PhDr. Zlatica Kendrová, PhD.

## Dejiny
Zbieranie hudobnín začal v roku 1921 Hudobnovedný seminár na Filozofickej fakulte Univerzity Komenského. Od roku 1943 Ústav hudobnej vedy SAV. V roku 1965 vzniklo Hudobné oddelenie Historického ústavu Slovenského národného múzea, prvé hudobné dokumentačné stredisko na Slovensku. Už v 50. rokoch však prof. Juraj Šimko-Juhás zozbieral „viacero hudobných nástrojov a hudobnín“ a plánoval zriadiť hudobné múzeum v kaštieli v Dolnej Krupej. V kaštieli je aj depozitár múzea.

## Zbierky
K roku 2018 malo múzeum 134 tisíc zbierkových predmetov. Zbierka hudobných nástrojov tvorí viac než 2600 kusov a „patrí k najväčším zbierkam tohto druhu v strednej Európe“. Významnou časťou zbierky je pozostalosť Alexandra Albrechta a jeho syna Jána Albrechta. Múzeum získalo viac než 20 000 jednotiek. Múzeum spravuje osobné fondy, pozostalosti a dokumenty osobností ako Ján Levoslav Bella, Tibor Frešo, Alexander Moyzes, Mikuláš Schneider-Trnavský, Eugen Suchoň a iných.

## Vedenie
Riaditeľom múzea bol v rokoch 1991 až 1994 Ivan Mačák. V rokoch 1995 až 2002 múzeum viedla Jana Kalinayová-Bartová. V rokoch 2002 až 2023 múzeum viedla Edita Bugalová. K 1. augustu 2023 sa riaditeľkou stala Zlatica Kendrová.

## Referencie

## Externé odkazy

* webové stránky múzea

Hudobné
Kategória:Hudobné múzeá
Kategória:Organizácie založené v 1991
Kategória:Múzeá v Bratislave
Kategória:Dolná Krupá
Free the Nipple

[náhľad|Účastníčka kampane na akcii [World Naked Bike Ride v Londýne, jún 2015]]
**Free the Nipple** je topfreedom kampaň vytvorená v roku 2012 počas predprodukcie rovnomenného filmu z roku 2014. Kampaň zdôrazňuje všeobecnú konvenciu, ktorá umožňuje mužom objavovať sa na verejnosti hore bez, zatiaľ čo pre ženy to isté považuje za sexuálne, sugestívne alebo neslušné, a tvrdí, že tento rozdiel je diskriminačný a je v rozpore s právami žien. Kampaň argumentuje, že by malo byť právne a kultúrne prijateľné, aby ženy odhaľovali bradavky na verejnosti.

Niektoré celebrity, vrátane Miley Cyrusovej, Leny Dunhamovej, Jennifer Anistonovej, Scout Willisovej, Rihanny, Cary Delevingnovej, Naomi Campbellovej a Florence Pughovej, vyjadrili podporu hnutiu #FreeTheNipple na sociálnych sieťach. Florence Pughová v rozhovore pre *[[Vogue]]* reagovala na komentáre o svojich šatách z červeného koberca slovami: „Ak som v nich šťastná, tak si ich oblečiem. Samozrejme, nechcem ľudí uraziť, ale myslím si, že môj názor je: Ako vás môžu moje bradavky až tak uraziť?“

## Referencie

## Pozri aj
* dojčenie na verejnosti
* zákony o odevoch podľa krajiny
* Go Topless Day

## Zdroj

Kategória:Sociálne hnutia
Kategória:Nahota
Kategória:Prsník
Zoznam geografických článkov/Œ

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## œt
Œting

## œu
Œuilly (Marne)

Kategória:Zoznamy geografických článkov
SFZ

**SFZ** môže byť:
* Slovenský filharmonický zbor
* Slovenský futbalový zväz
* formát súborov, pozri SFZ (formát súborov)
Juraj Haluzický

Prof. **Juraj Haluzický** (* 28. august 1911, Uherský Brod – † 11. október 1991, Bratislava) bol slovenský zbormajster, dirigent, vysokoškolský pedagóg a publicista. Jeho žiakmi bolo „okolo 30 dirigentov“.

## Životopis
Jeho otec bol Bohumil Haluzický V roku 1929 zmaturoval na gymnáziu, v roku 1933 získal doktorát na Právnickej fakulte Univerzity Komenského. Súčasne študoval u Anny Kafendovej hru na klavír Hudobnej a dramatickej akadémii (predchodkyňa Konzervatória v Bratislave). Od roku 1936 do roku 1939 študoval hudobnú vedu na Filozofickej fakulte Univerzity Komenského. Už v roku 1934 založil a viedol mužský zbor dôstojníckych kadetov dôstojníckej školy v Bratislave. V rokoch 1935 až 1954 dirigoval amatérsky zbor ZORA. Od roku 1954 dirigoval Spevácky zbor slovenských učiteľov do ktorého prišiel už v roku 1952 ako žiak Jána Strelca. U Strelca v roku 1953 ukončil štúdium zborového dirigovania, od roku 1952 už pôsobil na Hudobnej a tanečnej fakulte ako pedagóg zborového dirigovania. Patril medzi prvých absolventov fakulty. V roku 1957 sa habilitoval. Neskôr bol v období 19551963 prodekan Hudobnej a tanečnej fakulty, 19631969 dekan Hudobnej a tanečnej fakulty a 196971 prorektor VŠMU. Za profesora bol menovaný v roku 1967.

V roku 1962 s Jánom Strelcom založili Bratislavský detský zbor, ktorý Haluzický viedol. So Speváckym zborom slovenských učiteľov premiéroval viaceré diela: *Žalm zeme podkarpatskej* Eugena Suchoňa, *Cantus filiorum* Jána Cikkera a *[[Stabat mater]]* Tibora Freša. Na tomto dirigenta tam pôsobil do roku 1977. Viaceré z nich boli nahraté pre Československý rozhlas či Československú televíziu. Pripravoval rozhlasové a televízne relácie (napr. *Televízny hudobný slovník*). V rokoch 1971 až 1984 predsedal festivalovému výboru Bratislavských hudobných slávností. Bol tiež člen Zväzu slovenských skladateľov a výboru SOZA, člen Slovenskej hudobnej rady a iných organizácií.

## Ocenenia
(výber)
* medaila Za obetavú prácu pre socializmus (1981)
* Zlatá medaila VŠMU (1976)
* Medzinárodná zborová súťaž v Taline (Estónsko) (1975) 2. cena (so Speváckym zborom slovenských učiteľov)
* Zaslúžilý umelec (1969)
* zlatá plaketa a čestné uznanie Za zásluhy o rozvoj zborového spevu na Slovensku (1966)

## Referencie

## Externé odkazy
* Juraj Haluzický na webe Hudobného centra

Kategória:Osobnosti z Uherského Brodu
Kategória:Slovenskí dirigenti
Kategória:Slovenskí zbormajstri
Kategória:Slovenskí hudobní pedagógovia
Kategória:Absolventi Právnickej fakulty Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Dekani Hudobnej a tanečnej fakulty Vysokej školy múzických umení v Bratislave
Kategória:Česko-slovenskí zaslúžilí umelci
Jan Baptist van der Meiren

náhľad|''Cestovanie Jakuba''

**Jan Baptist van der Meiren** (* 1664, Antverpy† 1708 alebo neskôr) bol flámsky maliar špecializujúci sa na malé, zvyčajne animované krajinky, pohľady na prístav a bojové scény s početnými postavami. Okrem času stráveného vo Viedni v roku 1695 pracoval celú svoju kariéru v Antverpách.

## Život
Jan Baptist van der Meiren sa narodil 15. decembra 1664 v Antverpách. O jeho vzdelaní nie sú známe žiadne podrobnosti. V roku 1685 bol prijatý za majstra v antverpskom cechu svätého Lukáša. Napriek nedostatku písomných dôkazov niektorí historici špekulujú, že mohol navštíviť Taliansko, keďže jeho dielo vykazuje mnoho talianskych prvkov.
vľavo|náhľad|''Scenéria v stredomorskom prístave s tureckými obchodníkmi, ktorí nakladajú karavanu''
V roku 1690 sa oženil s Catharinou Tassaertovou. V roku 1695 prijal za žiaka Jaspera Broersa. Keď bol v roku 1700 zvolený za dekana antverpského cechu svätého Lukáša, zaplatil sumu 300 guldenov, aby bol oslobodený od výkonu tejto funkcie.

Jan Baptist van der Meiren bol veľmi úspešný pri práci v osvedčených flámskych žánroch a tešil sa medzinárodnej priazni významných zberateľov, ako napríklad Alžbety Farnese. Jeho diela mali v tom čase vysoké ceny.

Dátum jeho smrti nie je jasný, ale predpokladá sa, že musel zomrieť medzi rokmi 1700 a 1708. Ak je pripisovanie kompozície z roku 1736 v zbierke Múzea západného a orientálneho umenia v Kyjeve van der Meirenovi správne, poukazuje to na dátum úmrtia v roku 1736 alebo po ňom.

## Práca
náhľad|''Bitka s kavalériou''
Jan Baptist van der Meiren maľoval malé krajinky s výjavmi talianskych trhov a prístavov v rovnakom duchu ako Pieter Bout. Maľoval aj stretnutia jazdcov a biblické výjavy v exotických krajinách. Príležitostne maľoval postavy v krajinách Adriaena Fransa Boudewijnsa.

Van der Meiren rád maľoval v malom formáte a používal techniku oleja na medi. Toto médium umocňovalo jasnosť a živosť jeho farieb s výraznými odtieňmi modrej a zelenej, ktoré boli typické pre flámsky štýl. Jeho práca štetcom je rýchla a živá, ale chýba jej kreativita. Malý formát a medené médium, ktoré uprednostňoval, uľahčili export jeho kompozícií. Antverpskí obchodníci s umením Forchondt ho poverili, aby na export oživil niekoľko krajiniek od iných umelcov, ako boli Adriaen Frans Boudewyns a Lucas van Uden.

Van der Meirenova tvorba ovplyvnila ďalších antverpských maliarov, ako boli Arnold Frans Rubens a Peter Tillemans.

## Referencie

## Iné projekty

## Zdroj

Kategória:Narodenia v 1664
Kategória:Úmrtia v 18. storočí
Kategória:Flámski maliari
Kategória:Barokoví maliari
Kategória:Krajinári
Kategória:Osobnosti z Antverp
Kravská

**Kravská** je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitry s dĺžkou približne 5,2 km a je tokom IV. rádu. 

## Priebeh toku
Potok pramení na východnom okraji Strážovských vrchov, v geomorfologickom podcelku Zliechovská hornatina a jej časti Javorinka, na východných výbežkoch Zadného diela (), v nadmorskej výške približne  Od prameňa v lesnom poraste v závere Kravskej doliny tečie východným, postupne juhovýchodným smerom, oblasťou poznačenou lesnou ťažbou. V hornej časti nemá významnejšie prítoky a zakrátko opúšťa zalesnenú oblasť a s ňou aj Zliechovskú hornatinu aj Strážovské vrchy. Dočasne sa točí na juh a krátko tvorí hranicu Prievidzskej kotliny, ktorá je podcelkom Hornonitrianskej kotliny. Pokračuje mierne zvlnenou krajinou, oblasťou lúk a pasienkov a v lokalite Bôrik priberá svoj najvýznamnejší prítok, pravostranný Hlboký potok. Smeruje na juh popri trojici vodných nádrží, západným okrajom Nitrianskeho Pravna, pričom vytvára mnohé meandre. Nad Poluvsím priberá menší ľavostranný prítok, následne preteká obcou a na jej južnom okraji sa v nadmorskej výške približne  vlieva ako pravostranný prítok do rieky Nitry. Potok patrí do širšieho povodia rieky Váh.

Potok pramení a preteká iba územím okresu Prievidza v Trenčianskom kraji. Na hornom toku tečie katastrom obce Tužina, v strednej časti územím Nitrianskeho Pravna a napokon územím obce Poluvsie.

## Referencie

## Pozri aj
* Zoznam vodných tokov v povodí Nitry
* Strážovské vrchy, Zliechovská hornatina, Javorinka (geomorfologická časť)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nitrianske Pravno
Kategória:Tužina (okres Prievidza)
Kategória:Poluvsie (okres Prievidza)
Železničná zastávka Harmanec

**Železničná zastávka Harmanec** je železničná zastávka v Harmanci. Nie je elektrifikovaná. Leží na trati 170 Zvolen – Vrútky.

## Doprava
Na zastávke sa nachádza 1 koľaj. Zastávka patrí do Oblastného riaditeľstva Zvolen.

## Externé odkazy
* Zastávka na stránke VLAKY.NET

Harmanec
Kategória:Doprava v okrese Banská Bystrica
Kategória:Stavby v okrese Banská Bystrica
Kategória:Harmanec (obec)
Go Topless Day

**Go Topless Day** (), známy aj ako **National Go Topless Day** () alebo **International Go Topless Day** () je každoročné podujatie, ktoré sa koná v Spojených štátoch a Kanade na podporu práva žien byť na verejnosti hore bez z dôvodu rodovej rovnosti. V štátoch, kde ženy majú toto právo, sa oslavujú zákony o topfreedom a v štátoch, kde je ženám hore bez zakázané, sa konajú protesty.

Toto každoročné podujatie bolo založené v roku 2007 skupinou **Go Topless** z Nevady, ktorú založil Claude Vorilhon, vodca Raeliánskeho hnutia, náboženstva zameraného na UFO.

## Referencie

## Pozri aj
* dojčenie na verejnosti
* dress code
* FEMEN
* Free the Nipple
* rodova rovnosť
* Hadaka Matsuri
* Holly Van Voast
* nudizmus
* nahota a protesty
* Outdoor Co-ed Topless Pulp Fiction Appreciation Society
* nahota na verejnosti
* Sexuálno-pozitívny feminizmus
* World Naked Bike Ride
* kryty na bradavky

## Zdroj

Kategória:Nahota
Kategória:Prsník
Kategória:Sociálne hnutia
Telarché

náhľad|180px|Jávske domorodé dievča počas telarché (1898)
**Telarché** (gréčtina), známe aj ako pučanie prsníkov, je začiatok sekundárnej mamogenézy, ktorá často predstavuje začiatok puberty. Je to štádium, v ktorom sa mužské a ženské prsníky líšia v dôsledku rozdielnych hladín hormónov; u niektorých mužov sa však vyskytuje stav, pri ktorom sa im vyvíjajú prsníky, nazývaný gynekomastia. Telarché sa zvyčajne vyskytuje vo veku 8 až 13 rokov s výraznými rozdielmi medzi jednotlivými dievčatami. Počiatočný rast prsného tkaniva však nastáva počas vývoja plodu. U žien je zvyčajne prvým príznakom puberty (menej často to môže byť druhý príznak po pubarché).

Ženy zvyčajne zažívajú menarché približne dva roky po začiatku telarché, pričom úplný vývoj prsníkov od telarché až po dospelé prsníky trvá 2 až 4 roky, ale môže trvať až do 18 rokov. Okrem toho sa puberta považuje za oneskorenú, ak sa vývoj prsníkov nezačne vo veku 13 rokov alebo ak dievča nedostalo prvú menštruáciu (menarché) do troch rokov od puberty. Okrem toho, sekundárny vývoj prsníkov, ku ktorému dochádza pred dovŕšením 7 rokov, môže byť príznakom predčasné telarché alebo predčasnej puberty. Je potrebné poznamenať, že u niektorých dievčat sa thelarche objaví s následnou regresiou vývoja prsníkov a potom o mesiace alebo roky neskôr sa opäť začne normálny rast prsníkov sprevádzaný normálnymi pubertálnymi zmenami; toto sa nazýva prechodné telarché.

Pubertálne zmeny vrátane vývoja prsníkov sa hodnotia pomocou Tannerovej stupnice, kde 1. štádium predstavuje obdobie pred začiatkom pučania prsníkov, 2. štádium predstavuje začiatok pučania prsníkov alebo telarché, 3. a 4. štádium predstavuje kontinuálny rast prsníkov a vývoj dvorca a 5. štádium označuje ukončenie vývoja. Tento systém nepoužíva veľkosť prsníkov, ale namiesto toho skúma tvar prsníkov, bradaviek a dvorcov, aby určil postup rastu.

Rôzne hormóny interagujú a vedú k zmenám pozorovaným počas telarché. Rast a hromadenie tukového tkaniva v prsníkoch je indukované estrogénom, zatiaľ čo vývoj mliečnych žliaz a dvorcov je spôsobený progesterónom; estrogén aj progesterón produkujú vaječníky. V dôsledku zmien v hladinách hormónov sa mladé prsia pravdepodobne vyvíjajú asymetricky a v mnohých prípadoch zostanú prsníky v dospelosti nerovnakej veľkosti alebo tvaru.

## Referencie

## Pozri aj
* puberta
* adrenarché
* gonadarché
* pubarché
* menarché
* spermarché
* gynekomastia

## Zdroj

Kategória:Ontogenéza človeka
Kategória:Endokrinný systém
Kategória:Prsník
Kryty na bradavky

náhľad|Žena na pláži s nalepenými krytmi na bradavky
**Kryty na bradavky** (, v jednotnom čísle **kryt na bradavku**, ) sú náplasti, ktoré zakrývajú bradavky a dvorce prsníkov, zvyčajne samolepiace alebo pripevnené lepidlom. Zvyčajne sa nosia v pároch. Vznikli ako súčasť burleskných predstavení a umožňovali tanečniciam vystupovať úplne hore bez odhaľovania bradaviek, aby poskytli komerčnú formu zábavy s holými prsníkmi. Náplasti sa tiež niekedy používajú pri opaľovaní, pričom ich nosia striptérky a showgirls, alebo ako forma protestu počas podujatí za práva žien, ako napríklad Go Topless Day. V niektorých prípadoch je to preto, aby sa predišlo možnému trestnému stíhaniu podľa zákonov o verejnom pohoršení.

Okrem toho, že sa používajú ako spodná bielizeň namiesto podprsenky, nosia sa aj viditeľne ako módny doplnok, kde sa vyžaduje ukázať prsníky, ale nie bradavky, a niekedy sa im hovorí **nálepky na bradavky** (). Kryty niekedy nosia aj bikini baristky, zamestnankyne najaté na podávanie kávy z chatrčí pri ceste, ktorí majú na sebe spodnú bielizeň, tangá alebo odhalené plavky.

## Referencie

## Iné projekty

## Pozri aj
* merkin
* topfreedom
* vajazzle

## Zdroj

Kategória:Prsník
Kategória:Nahota
Pubarché

**Pubarché** (gréčtina) označuje prvý výskyt pubického ochlpenia počas puberty. Je to jedna z prvých fyzických zmien puberty a môže sa vyskytnúť nezávisle od úplnej puberty. Zvyčajne je to druhý príznak puberty, po telarché u žien a gonadarché u mužov (hoci u žien sa môže vyskytnúť aj pred telarché, ale je to menej časté).

Skoré štádium pohlavného dospievania, známe aj ako adrenarché, sa vyznačuje charakteristikami vrátane vývoja ochlpenia na ohanbí, axilárneho ochlpenia, apokrinného telesného zápachu dospelých, akné a zvýšenej mastnoty vlasov a pokožky. Encyclopedia of Child and Adolescent Health priraďuje pubarché SMR2 ​​(hodnotenie pohlavnej zrelosti) a definuje ho ako vývoj ochlpenia na ohanbí, ku ktorému dochádza v priemernom veku 11,6 roka u dievčat (rozsah 9,3 – 13,9 roka) a 12,6 roka u mužov (rozsah 10,7 – 14,5 roka). Ďalej opisuje, že fyzickým prejavom pubarché je velusové ochlpenie na pyskoch ohanbia alebo na báze penisu.

Štúdia skúmala, či dráha telarché, začínajúca pubertu samotným vývojom prsníkov, alebo dráha pubarché, začínajúca pubertu samotným vývojom ochlpenia v oblasti ohanbia, predstavuje skutočný pubertálny vývoj. Štúdia je observačná, longitudinálna kohortová. Kohorta štúdie je obmedzená na skupinu černošiek a bielych dievčat, ktoré boli každoročne počas desiatich rokov pozorované. Výskum dospel k záveru, že pubarché môže predstavovať skutočné pubertálne dozrievanie.

## Referencie

## Pozri aj
*puberta
*adrenarché
*gonadarché
*telarché
*menarché
*spermarché
*androgén
*estrogén

## Zdroj

Kategória:Ontogenéza človeka
Adrenarché

**Adrenarché** je skoré štádium pohlavného dozrievania, ku ktorému dochádza u niektorých vyšších primátov (vrátane ľudí), zvyčajne vrcholí okolo veku 20 rokov a podieľa sa na vývoji pubického ochlpenia, telesného zápachu, mastnej pokožky, podpazušného ochlpenia, sexuálnej príťažlivosti/sexuálnej túžby/zvýšeného libida a mierneho akné. Počas adrenarché nadobličky vylučujú zvýšené hladiny slabých adrenálnych androgénov, vrátane dehydroepiandrosterónu (DHEA), dehydroepiandrosterónsulfátu (DHEA-S) a androstendiónu (A4), ale bez zvýšených hladín kortizolu. Adrenarché je výsledkom vývoja novej zóny kôry nadobličiek – retikulárnej zóny. Adrenarché je proces súvisiaci s pubertou, ale odlišný od dozrievania a funkcie osi hypotalamus-hypofýza-gonády (HPG).

## Referencie

## Pozri aj
* puberta
* gonadarché
* telarché
* pubarché
* menarché
* spermarché
* adrenopauza
* adrenálny hormón stimulujúci androgény
* predčasná puberta

## Zdroj

Kategória:Ontogenéza človeka
Kategória:Endokrinný systém
Maliar Io (4. stor. pred Kr.)

**Maliar Io** je konvenčné meno kampánskeho maliara červenofigúrových váz, činného približne v rokoch 350 až 325 pred Kr.

Maliar Io, anonymný grécky maliar váz z Kampánie (pravdepodobne sídlil v Capue), bol pomenovaný novozélandským historikom umenia A. D. Trendallom podľa maľby na viedenskom (Kunsthistorisches Museum Wien 1035) červenofigúrovom oinochoé, na ktorom je okrem Io zobrazených aj mnoho iných postáv. Tento umelec patril do okruhu Parrishovho maliara, ktorý bol zase členom maliarskej školy Maliara Kassandry.

Viedenské oinochoé (typu 3) sa zdá byť jedinou takouto vázou, ktorú namaľoval Maliar Io. Inak uprednostňoval hydrie a baňaté lékythoi. Veľkosť nádoby je obzvlášť pozoruhodná. S výškou 38,5 cm je to jeden z najväčších džbánov oinochoé, ktoré sú v rámci kampánskej vázovej produkcie známe. Pozoruhodné je aj rozloženie postáv v obrazovom poli v dvoch zónach nad sebou, čo je inak u džbánov oinochoé pomerne zriedkavé. Je tu zobrazených 21 osôb, čo je počet, ktorý nemá žiadne iné kampánske oinochoé tejto formy. Nemecký archeológ R. Engelmann už v roku 1874 identifikoval niektoré zobrazené postavy na váze. V žene sediacej v strede dolného vlysu s kravskými rohmi na čele spoznal Io a muža sediaceho nad ňou na kožušine, ktorý drží roh na pitie, identifikoval ako Arga. Hermes vpravo bol známy so svojím okrídleným klobúkom, okrídlenými sandálmi a kérykeionom. Zvažoval pomenovanie ženy sediacej vľavo hore v priestore, držiacej zrkadlo a obklopenej dvoma Erótmi, a nakoniec ju označil ako Afroditu. Chýbalo mu však presvedčivé vysvetlenie pre zostávajúce postavy (6 žien, 5 Erótov, 3 mladých mužov), takže dospel k záveru, že tieto postavy tam boli bezmyšlienkovite pridané, len aby tento priestor vyplnili.

Na základe štylistickej analýzy bolo tomuto umelcovi pripísaných len niekoľko váz, medzi ktoré patrí napr. londýnska (British Museum F 211 https://www.britishmuseum.org/collection/object/G_1772-0320-205) červenofigúrová hydria so zobrazením Dioskúrov a Herakla, zvoncový kratér (British Museum F 495 https://www.britishmuseum.org/collection/object/G_1824-0501-37?selectedImageId=707329001) so satyrom a menádou, alebo lebes gamikos (British Museum F 495 https://www.britishmuseum.org/collection/object/G_1814-0704-534) so ženou sediacou na skale.

## Referencie

Kategória:Maliari starovekého Grécka
Bud Bindi

***Bud Bindi*** alebo ***Buď Bindi*** je slovenský komediálny televízny seriál z roku 1996. Hlavné úlohy vo všetkých častiach stvárňujú Miroslav Noga a Stanislav Dančiak. Scenáristami a režisérmi projektu boli Jozef Slovák, Jozef Heriban a Pavol Jursa. Jednotlivé epizódy pozostávajú z niekoľkominútových humorných skečov, ktoré sú bez dialógov (okrem medzinárodne známych anglických slov alebo citoslovci). Seriál bol vysielaný vo viacerých zahraničných krajinách, vrátane Japonska či Austrálie.

## Herecké obsadenie

### Hlavné
* Stanislav Dančiak
* Miroslav Noga

### Vedľajšie
* Marina Laduda
* Ibrahim Maiga
* Peter Šimun
* Marián Labuda ml.
* Marián Zednikovič
* Mariana Slováková
* Jozef Filo

## Epizódy

## Galéria

Súbor:Jozef Heriban Bud Bindi komediálny tv seriál.jpg|Jozef Heriban a Miroslav Noga počas natáčania seriálu *Bud Bindi*.
Súbor:Pavol Jursa, Jozef Heriban, Jozef Slovák, scenáristi, režiséri a producenti komediálneho seriálu Bud Bindi (1992-1996).jpg|Pavol Jursa, Jozef Heriban, Jozef Slovák, scenáristi, režiséri a producenti komediálneho seriálu *Bud Bindi*.


## Referencie

## Iné projekty

## Externé odkazy

* 
* 
* 
* 

Kategória:Slovenské televízne seriály
Kategória:Televízne seriály z roku 1996
Ivan Mačák

PhDr. **Ivan Mačák** (* 26. august 1935, Gbelce – † 2. september 2016, Bratislava) bol slovenský muzikológ, etnomuzikológ, organológ, publicista, editor, hudobný manažér a vysokoškolský pedagóg. Špecializoval sa na štúdium tradičných hudobných nástrojov. Bol považovaný za „nestora slovenskej hudobnej historiografie a muzikografie“.

## Životopis
V roku 1959 absolvoval hudobnú vedu na Filozofickej fakulte Univerzity Komenského. Diplomovú prácu venoval ľudovej piesni v Turzovke. V rokoch 1965 až 2002 pracoval ako kustód pre hudobné nástroje Hudobného oddelenia Historického ústavu Slovenského národného múzea a samostatného Hudobného múzea. V roku 1971 na študijnom pobyte v Kanade skúmal hudobné nástroje Indiánov a Inuitov. V roku 1972 pri pobyte v Indii uskutočnil „štúdium historických a ikonografických prameňov indických tradičných hudobných nástrojov.“

V rokoch 1977 až 1986 pripravoval Súťaž výrobcov ľudových hudobných nástrojov o Cenu Dr. Ladislava Lenga v Detve a pritom uskutočňoval hudobno-sociologický výskum hudobnosti slovenského vidieka. Výsledky publikoval v edícii *Slovenské ľudové hudobné nástroje* a vo viacerých monografiách, ktoré editoval alebo sa na nich autorsky podieľal. V rokoch 1991 až 1994 bol riaditeľom Hudobného múzea. V roku 1983 bola v Letohrádku Dardanely v Markušovciach otvorená výstava klávesových hudobných nástrojov, ktorú Mačák založil.

Spolupracoval s viacerými organizáciami, najmä s Comité international de musée et collection d'instruments de musique a Študijnou skupinou pre ľudové hudobné nástroje v rámci International Council for Traditional Music a bol členom omisie pre hudobné nástroje v Medzinárodnej rade múzeí (International Council of Museums – ICOM). Autorsky a editorsky sa podieľal na viacerých ďalších publikáciách ako *Annual Bibliography of European Ethnomusicology*, *Osobnosti európskej hudby a Slovensko* alebo *Pramene slovenskej hudby*. Na Vysokej škole múzických umení vyučoval úvod do muzikológie.

Svoju etnoorganologickú, filozofickú a antropologickú knižnicu, LP-archív a rukopisy (spolu vyše 600 kusov) venoval Katedre etnológie a folkloristiky Univerzity Konštantína Filozofa kde vznikol Fond Ivana Mačáka.

Jeho manželkou bola Mária Mačáková.

## Ocenenie
* Cena Curta Sachsa (2004) udelená Radou guvernérov spoločnosti American Musical Instrument Society 

## Referencie

## Externé odkazy
* Ivan Mačák na webe Hudobného centra

Kategória:Osobnosti z Gbeliec
Kategória:Slovenskí muzikológovia
Kategória:Etnomuzikológovia
Kategória:Organológovia
Kategória:Slovenskí múzejníci
Kategória:Slovenskí hudobní pedagógovia
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Riaditelia múzeí na Slovensku
Cappella Istropolitana

**Cappella Istropolitana** je komorný orchester založený v roku 1981 v Bratislave. Umeleckým vedúcim je Robert Mareček.

## Dejiny
Orchester vznikol pod názvom Pressburger Solisten (Bratislavskí sólisti) a krátko ho viedol Jack Martin Händler. Vznikol z hráčov Slovenskej filharmónie. V roku 1991 teleso bratislavský magistrát vymenoval za komorný orchester mesta Bratislavy, v tejto pozícii bolo do roku 2024. V rokoch 1995 až 2004 orchester účinkoval na *Hommage à [[Lucia Popp]]*. Cappella Istropolitana nahrala viacej než 90 CD. Získala dve platinové nahrávky. BBC Music Magazine v roku 2000 zaradil nahrávku symfónií Ignaza Pleyela do zoznamu 60 najlepších nahrávok toho roka. Orchester dirigoval aj Adrian Kokoš. Do roku 2024 orchester fungoval pod Bratislavským kultúrnym a informačnýmé strediskom. Hudobníci mali v BKIS 0,14 pracovný úväzok.

## Referencie

## Externé odkazy
* Oficiálna stránka
* Cappella Istropolitana na webe Hudobného centra

Kategória:Komorné orchestre na Slovensku
Kategória:Kultúra v Bratislave
Kategória:Organizácie založené v 1981
Kalojan

**Kalojan** môže byť:

* bulharský cár v rokoch 1197 až 1207, pozri Kalojan (cár)
* bulharský veľmož, sebastokrator žijúci v 13. storočí, pozri Kalojan (sebastokrator)
* priezvisko arménskeho pôvodu, napríklad:
** ukrajinský herec, divadelný a operný režisér (* 1970), pozri Armen Mihranovič Kalojan
* sídlo:
** dedina v južnom Bulharsku, pozri Kalojan (Plovdiv)
** dedina v severnom Bulharsku, pozri Kalojan (Varna)
* bulharský hraný film (1963), pozri Kalojan (film)
Chrám stará svätá Petka

**Chrám stará svätá Petka** môže byť:

* v Bulharsku:
** Chrám stará svätá Petka (Plovdiv)
** Chrám stará svätá Petka (Sofia)
Pubické ochlpenie

náhľad|Mužské a ženské pubické ochlpenie
**Pubické ochlpenie** () je ochlpenie rastúce v oblasti genitálií, slabín a niekedy aj na hornej časti stehien (u dospelej ženy sa pubické ochlpenie vyskytuje na pahorku ohanbia a veľkých pyskoch ohanbia).  Ide o sekundárny pohlavný znak, ktorý sa začína prejavovať v období puberty. Na rozdiel od vlasov dorastá pubické ochlpenie iba 3 až 8 centimetrov a má inú štruktúru. Rast pubického ochlpenia je daný hormóny a jeho intenzita sa rozdeľuje do piatich stupňov podľa tzv.  Tannerovej stupnice, zavedené britským pediatrom Jamesom Tannerom. 

## Klasifikácia
[náhľad|Vývoj pubického ochlpenia podľa Tannerovej stupnice u žien (spolu s vývojom [prsníkov)]]
[náhľad |Vývoj pubického ochlpenia podľa Tannerovej stupnice u mužov (spolu s vývojom [semenníkov)]]
Tannerova stupnica (klasifikácia) štádií vývoja pubického ochlpenia má nasledujúcich päť stupňov. Rob, Martan a Citterbart vo svojej knihe *Gynekológia* spomínajú prejavy u žien v nasledujúcich štádiách:

## Spoločnosť a kultúra

### Upravovanie a odstraňovanie
Upravovanie alebo úplné odstránenie pubického ochlpenia sa stalo v mnohých kultúrach bežné či zvykom. V islamských spoločenstvách je odstraňovanie pubického ochlpenia náboženstvom podporovaná praktika. Odstraňovanie pubického ochlpenia sa označuje ako depilácia (pokiaľ sú odstraňované iba viditeľné chĺpky) alebo epilácia (pokiaľ je odstránené ochlpenie aj s korienkami).  Upravovanie a odstraňovanie však nie je iba doménou žien; existuje aj u mužov. Medzi dôvody odstraňovania pubického ochlpenia patria hygiena, estetika, tradície, náboženstvo a sexuálne praktiky.

## Referencie

### Literatúra
* 

## Iné projekty

## Pozri aj
* puberta
* pubarché

## Externé odkazy
* New Scientist – 10 Mysteries of you: Pubic hair (po anglicky)

## Zdroj

Kategória:Rozmnožovacia sústava